CELEX: C2006/294/27
Language: sl
Date: 2006-12-02 00:00:00
Title: Združeni zadevi C-290/05 in C-333/05: Sodba Sodišča (prvi senat) z dne 5. oktobra 2006 (predlog za sprejetje predhodne odločbe Bács-Kiskun Megyei Bíróság, Hajdú-Bihar Megyei Bíróság — Republika Madžarska) — Ákos Nádasdi proti Vám- és Pénzügyőrség Észak-Alföldi Regionális Parancsnoksága (C-290/05), Ilona Németh proti Vám- és Pénzügyőrség Dél-Alföldi Regionális Parancsnoksága (C-333/05) (Notranji davki — Davek na registracijo motornih vozil — Rabljena motorna vozila — Uvoz)

2.12.2006   
            
            
               SL
            
            
               Uradni list Evropske unije
            
            
               C 294/16
            
         Sodba Sodišča (prvi senat) z dne 5. oktobra 2006 (predlog za sprejetje predhodne odločbe Bács-Kiskun Megyei Bíróság, Hajdú-Bihar Megyei Bíróság — Republika Madžarska) — Ákos Nádasdi proti Vám- és Pénzügyőrség Észak-Alföldi Regionális Parancsnoksága (C-290/05), Ilona Németh proti Vám- és Pénzügyőrség Dél-Alföldi Regionális Parancsnoksága (C-333/05)
   (Združeni zadevi C-290/05 in C-333/05) (1)
   
   (Notranji davki - Davek na registracijo motornih vozil - Rabljena motorna vozila - Uvoz)
   (2006/C 294/27)
   Jezik postopka: madžarščina
   Predložitveno sodišče
   Bács-Kiskun Megyei Bíróság, Hajdú-Bihar Megyei Bíróság
   Stranke v postopku v glavni stvari
   
      Tožeči stranki: Ákos Nádasdi (C-290/05), Ilona Németh (C-333/05)
   
      Toženi stranki: Vám- és Pénzügyőrség Észak-Alföldi Regionális Parancsnoksága (C-290/05) in Vám- és Pénzügyőrség Dél-Alföldi Regionális Parancsnoksága (C-333/05)
   Predmet
   Predlog za sprejetje predodne odločbe — Hajdú-Bihar Megyei Bíróság — Razlaga člena 90, prvi odstavek, Pogodbe ES — Davek na motorna vozila za vozila, ki so bila prvič dana v promet v državi članici, in se ne nanaša na rabljena vozila, ki so bila dana v promet v državi članici pred 01.02.2004, in se izračuna ne glede na vrednost vozila
   Izrek
   
               1)
            
            
               Davek kot je ta, ki ga na Madžarskem uvaja zakon št. CX iz leta 2003 o davku na registracijo (a regisztrációs adóról szóló 2003. évi CX. törvény), ki se ne naloži na osebna vozila zaradi prehoda meje, ni carina pri uvozu ali dajatev z enakim učinkom v smislu členov 23 ES in 25 ES.
            
         
               2)
            
            
               Člen 90, prvi odstavek, ES je treba razlagati tako, da nasprotuje davku, kot je ta, ki ga uvaja zakon o davku na registracijo, zato
               
                           —
                        
                        
                           ker se naloži na rabljena vozila ob prvi uporabi na ozemlju države članice in
                        
                     
                           —
                        
                        
                           ker se njegov znesek, določen izključno na podlagi tehničnih lastnosti vozil (vrsta motorja, delovna prostornina motorja) in okoljevarstvene klasifikacije, izračuna, ne da bi se upoštevalo zmanjšanje vrednosti vozil, tako da kadar se uporabi za rabljena vozila, uvožena iz drugih držav članic, presega znesek navedenega davka, ki je vštet v preostalo vrednost enakovrstnih rabljenih vozil, ki so že bila registrirana v državi članici uvoza.
                        
                     Primerjave z rabljenimi vozili v prometu v zadevni državi članici pred uvedbo tega davka ni mogoče upoštevati.
            
         
               3)
            
            
               Člen 33 Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih — Skupni sistem davka na dodano vrednost: enotna osnova za odmero, ne nasprotuje naložitvi davka, kot je ta, ki ga uvaja zakon o davku na registracijo, katerega osnova ni promet in ki v trgovini med državami članicami ne zahteva formalnosti pri prehodu meja.
            
         
      (1)  UL C 296, 26.11.2005.
   
      UL C 315, 10.12.2005.